**«American Girl»** er en sang skrevet av Tom Petty og utgitt med gruppen Tom Petty and the Heartbreakers på deres debutalbum, Tom Petty and the Heartbreakers, i 1976. Sangen ble en av sangene som de fremførte på nesten alle konsertene sine. 

Bandet benytter standard rockeinstrumenter som elektriske gitarer, el-bass, trommer og keyboard på låten. Den ble utgitt på nytt i 1994 som den andre singelen fra Pettys Greatest Hits album. Til tross for begrenset suksess på hit-listene, ble «American Girl» en av Pettys mest populære sanger og regnes som en klassikker innen sjangeren rock. Låten har også blitt brukt i flere filmer og TV-serier, og er innspilt av over 60 andre artister.

Tom Petty and the Heartbreakers åpnet i 1985 Live Aid-settet i Philadelphia med «American Girl», konserten ble sendt direkte til et publikum på millioner. De åpnet også sitt pause-show under Super Bowl i 2008 med sangen.

Roger McGuinn og the Byrds var i tillegg til Tom Petty en av de første som spilte sangen på sine konserter og de fremførte den også under en konsert i Essen i Vest-Tyskland i 1977, denne konserten var den første konserten i Nattrock serien som NRK laget. Byrds tok den med på albumet *Thunderbyrd* allerede i 1977 og den er blitt en av sangene Roger McGuinn og Byrds er mest kjent for.

Sangen begynner:

> Well, she was an American girl
> 
> 
> Raised on promises
> 
> 
> She couldn't help thinking that
> 
> 
> There was a little more to life
> 
> 
> 
> Somewhere else
> 
> 

«American Girl» var den siste sangen som ble fremført på konsert med Tom Petty and the Heartbreakers. De spilte den 25. september 2017 på Hollywood Bowl i Los Angeles, California, den siste konserten deres i 40th Anniversary Tour. Tom Petty døde bare litt over en uke senere.

Medvirkende
-----------

**Tom Petty and the Heartbreakers**

* Tom Petty – rytmegitar, vokal
* Mike Campbell – sologitar, rytmegitar
* Ron Blair – bassgitar
* Stan Lynch – trommer
* Benmont Tench – piano, Hammond-orgel

Samt

* Phil Seymour – bakgrunnsvokal

I film og coverversjoner
------------------------

Sangen har vært omtalt i flere Hollywood-filmer og episoder av TV-programmer, særlig *FM* (1978), *Fast Time at Ridgemont High* (1982), *Nattsvermeren* (1991), *Sopranos* (1999), *Scrubs* (2001), *Chasing Liberty*(2004), *Parks and Recreation* (2009), *Ricki and the Flash* (2015) og *The Handmaid's Tale* (2017). Bruken i *Nattsvermeren* førte til at den havnet som topp elleve på listen over Klassisk Rock på Kino, UGO.

Ifølge Tom Petty skal The Strokes ha innrømmet å ha kopiert riffet på sin låt «Last Nite» i 2001. The Strokes spilte som et oppvarmingsband for Tom Petty and the Heartbreakers flere ganger under 2006-turneen.

Roger McGuinn fra Byrds hadde stor innflytelse på Pettys musikk, og har utgitt sin egen versjon av «American Girl» på hans album *Thunderbyrd* fra 1977. Likheten mellom Pettys og McGuinns musikalske stil var så sterk at da hans manager første gang spilte «American Girl» for ham, skal McGuinn ha spurt «Når skrev jeg den sangen?»

«American Girl» har også blitt spilt inn av følgende artister: Roger McGuinn, The Killers, The Shins, Jason Isbell, Green Day, Elle King, Cindy Alexander, Angel City Outcasts, Elvis Costello, Melora Creager, Boksing, Dans Hall Crashers, Def Leppard, Val Emmich, The Dollyrots, Everclear, Fun, The Gaslight Anthem, Goo Goo Dolls, Gin Blossoms, Humble Gods, Ill Repute, Jack's Mannequin, Larkin Poe, Matchbox 20, Matthew Sweet, Of Montreal, Pearl Jam, Rasputina, Saints of the Underground, Six Going on Seven, Smith Westerns, Sugarland, Sum 41, Taking Back Sunday, Taylor Swift, The Hush Sound, Tokyo Police Club, Frank Turner, David West, Drew's Famous, Nick Fradiani, The Swon Brothers, Acoustic Heartstrings, Adam Cunningham, American Girls, Andrew Bissell / Rockabye Baby!, Bobtown, Brassknuckle Boys, Dance Hall Crashers, Diamond String Orchestra, Divit, Jody Raffoul Band, Lullaby Players, Music Box Mania, Nancy Atlas, Pickin' On, Project 7X, The Burnettes, The Infamous Stringdusters, The Line, The Miggedys, The Shakers, Virgin Steele og Luke Sital-Singh.

Hillary Clinton brukte sangen på sine valgkampmøter da hun stilte mot Barack Obama for den demokratiske nominasjonen. Valget var nok utelukkende basert på tittelen, siden teksten om desperat lengsel ikke var noe budskapet hun prøvde å få frem.

Referanser
----------

1. ↑  «Wayback Machine» (PDF). *web.archive.org*. 22. juli 2018. Arkivert fra originalen (PDF) 22. juli 2018. Besøkt 23. mars 2021.
2. ↑  «The 100 Greatest Guitar Songs of All Time : Rolling Stone». *web.archive.org*. 31. mai 2008. Arkivert fra originalen 31. mai 2008. Besøkt 23. mars 2021.
3. 1 2 3  «American Girl - Tom Petty & the Heartbreakers | Cover Songs | AllMusic» **(engelsk)**. Besøkt 22. august 2022.
4. 1 2  «ShieldSquare Captcha». *validate.perfdrive.com*. Besøkt 22. august 2022.
5. ↑  «Powerpop: 10 of the best». *the Guardian* **(engelsk)**. 11. februar 2015. Besøkt 23. mars 2021.
6. ↑  «Critic's Picks: The 20 Greatest Tom Petty Songs». *The Hollywood Reporter* **(engelsk)**. 3. oktober 2017. Besøkt 23. mars 2021.
7. ↑  «From Free Fallin' to American Girl: five of the greatest Tom Petty songs». *the Guardian* **(engelsk)**. 3. oktober 2017. Besøkt 23. mars 2021.
8. ↑  «20 Awesome 'America' Songs For July 4th». *Billboard* **(engelsk)**. Besøkt 23. mars 2021.
9. ↑  Sheffield, Christopher R. Weingarten,Jon Dolan,Corinne Cummings,Nick Murray,Kory Grow,Andy Greene,Will Hermes,Rob; Weingarten, Christopher R.; Dolan, Jon; Cummings, Corinne; Murray, Nick; Grow, Kory; Greene, Andy; Hermes, Will; Sheffield, Rob (28. november 2020). «Tom Petty's 50 Greatest Songs». *Rolling Stone* **(engelsk)**. Besøkt 23. mars 2021.
10. ↑  copy, Copied to clipboardClick to. «'American Girl' Sums Up Everything Great About Tom Petty». *Billboard* **(engelsk)**. Besøkt 23. mars 2021.
11. ↑  «Watch Tom Petty Close his Last Ever Concert». *Time*. Besøkt 23. mars 2021.
12. ↑  «Why Tom Petty's "American Girl" Is Perfect». *The Village Voice*. 3. oktober 2017. Besøkt 23. mars 2021.
13. ↑  «Tom Petty and Tom Frank: Two Geniuses of Pop Culture | The New York Observer». *web.archive.org*. 28. september 2010. Arkivert fra originalen 28. september 2010. Besøkt 23. mars 2021.
14. ↑  «The Independent Florida Alligator». *archive.ph*. 27. mai 2007. Arkivert fra originalen 27. mai 2007. Besøkt 23. mars 2021.
15. ↑  Rolland, David (16. september 2014). «Running Down a Dream: Tracking Tom Petty's Florida Roots in Gainesville». *New Times Broward-Palm Beach*. Besøkt 23. mars 2021.
16. ↑  «NOD TO THE GODS».